Foto: O‘zA Joriy yilning 7 fevral kuni O‘zbekiston Respublikasi prezidenti tomonidan “ichki turizmni jadal rivojlantirishni ta’minlash chora-tadbirlari to‘g‘risida”gi PQ-3514-sonli qaroriga asosan Qoraqalpog‘iston Respublikasi Vazirlar Kengashining joriy yili 10 fevral kuni 90-sonli qarori qabul qilindi. Kruz’ning yozishicha, hududdagi mavjud mehmonxona va turistik majmualarni rekonstruksiya qilishga yoki yangi mehmonxonalar tashkil qilishga Xitoy investorlarini jalb qilishda amaliy yordam ko‘rsatish rejalashtirilgan. Bundan tashqari, Xitoyda sayyohlik tadbirlarni birgalikda tashkil etish, sayyohlik salohiyatini ochib beruvchi bosma va elektron targ‘ibot materiallarini chop etish va salohiyatli sayyohlar e’tiboriga havola etish choralarini ko‘rish mo‘ljallanmoqda.